
Introducere 


Trăim într-o perioadă în care, la nivel eclezial, este foarte prezentă atenţia 
faţă de tema vocației. Ar fi minimalizat aspectul dacă s-ar considera că această 
atenţie se datorează doar crizei vocaţiilor de specială consacrare, de acum cro- 
nicizată în țările occidentale, sau slăbirii, în general, a intensității trăirii vieții 
de credinţă. Conciliul al II-lea din Vatican a oferit o contribuţie originală în 
ceea ce priveşte promovarea vocației membrilor poporului lui Dumnezeu şi, 
totodată, a deschis drumul spre o reflecţie mai atentă referitoare la o vocaţie 
creştină comună și la varietatea vocațiilor specifice. Totalitatea referințelor di- 
feritelor documente ale Conciliului al II-lea din Vatican la tema vocaţională 
constituie o adevărată teologie a vocației. Tatăl cheamă la viață şi la comuniune 
cu sine; prin Isus Cristos, adresează chemarea de a face parte din poporul lui 
Dumnezeu al noii alianţe. Este o chemare care are o caracteristică de univer- 
salitate, deoarece Dumnezeu dorește ca toți oamenii să se mântuiască. Fami- 
lia, asociaţiile bisericeşti, mişcările, grupurile sunt ambiente privilegiate unde 
se poate descoperi chemarea Domnului pentru o slujire specială, exercitând 
caritatea față de semeni în diferite modalități, potrivit darurilor şi carismelor 
Duhului Sfânt. 

Specificările documentelor conciliare duc la concluzia că întreaga pastora- 
ţie trebuie să manifeste proiectul pe care Dumnezeu îl are cu viața persoanelor 
şi trebuie să stimuleze în acestea voința de a răspunde acestui plan. De aceea, 
pastorația trebuie să fie mai „propunătoare” în ceea ce priveşte aspectul voca- 
tiei, mai explicită în vestirea evangheliei chemării, mai îndreptată spre persoane 
în care să trezească dorința de a răspunde chemării lui Dumnezeu, chiar şi în 
modalităţile cele mai radicale. 

Considerând aceste aspecte, devine o exigenţă reflecția asupra raportului 
dintre pastorația tinerilor şi pastorația vocațională, din cel puţin două motive: 
necesitatea de a afirma că pastorația tinerilor, prin natura sa specifică, are o 
caracteristică vocaţională (altfel nu ar fi nici „pastoraţie” şi nici „a tinerilor”), 
iar apoi necesitatea de a specifica faptul că realitatea vocației nu se identifică 

doar cu anumite aspecte pe care le include (de ex.: s-a creat obişnuința ca 
atunci când se vorbeşte despre vocaţie să se facă referință doar la preoți, călu- 
gări, călugăriţe etc.). Astfel, derivă exigenţa unei adevărate pastoraţii a tineri- 
lor, care să aibă o „deschidere” vocaţională specifică, adecvată vârstei tinereții, 
timp de mari proiecte, cuceriri valoroase, dar uneori şi perioadă în care se 
experimentează alegerile greşite şi chiar falimentul. 

Suntem convinşi că, dacă se răpeşte pastoraţiei tinerilor aspectul vocaţio- 
nal, acest lucru înseamnă să fie denaturată, să devină altceva decât ceea ce este. 
Chiar şi promovarea vocaţiilor de specială consacrare trebuie să se încadreze 
în contextul unei serioase pastoraţii a tinerilor care îl ia în serios pe tânăr, în- 
trebările sale fundamentale, contextul în care trăieşte, cultura pe care o respiră, 
relaţiile pe care le construieşte, astfel încât asumarea vocației sale să fie rodul 
matur al drumului de creștere umană şi în credinţă. 

Privilegierea unei astfel de orientări pentru pastorația tinerilor contribuie 
la construirea unei culturi vocaţionale autentice, care are la bază atitudini vo- 
caţionale fundamentale: capacitatea de dăruire în mod gratuit, de relaționare 
şi de dialog, de colaborare şi de împărtăşire a experienţei de viaţă. 

În cele ce urmează vom încerca să trecem în revistă unele documente ale 
Magisteriului care fac referinţă la tema noastră. Apoi vom insista asupra fap- 
tului că tinerii trebuie să fie priviţi din perspectiva speranţei, ca o resursă, şi nu 
ca o problemă, pentru ca ulterior să trasăm unele linii fundamentale pentru o 
pastoraţie a tinerilor orientată vocaţional. 

Specificăm că ideile puse în discuţie nu constituie decât puncte de plecare, 
„flash”-uri, care necesită ulterioare aprofundări şi specificări. 


1. Orientarea vocaţională a pastoraţiei tinerilor - sinteză teologică 


Magisteriul Bisericii a făcut de-a lungul timpului numeroase precizări refe- 
ritoare la natura vocaţională a pastoraţiei tinerilor. Nu ne putem permite aici 
să prezentăm aceste indicaţii. Ne vom limita să indicăm principalele docu- 
mente care au avut în vedere aspectele ce ne interesează și să prezentăm o 
sinteză teologică. 

Conciliul al II-lea din Vatican a avut o influență decisivă asupra teologiei 
vocației şi asupra pastoraţiei vocaţionale, nu doar prin intermediul referințe- 
lor specifice, cât, mai ales, prin intervenţii care au reînnoit aspecte fundamen- 
tale ale conştiinţei credinţei. Gaudium et spes vorbeşte despre „vocaţia umană” 
ca fiind o vocaţie personală, socială, istorică. Biserica, cea care este „Vocaţia 
omului”, doreşte să ajute toți oamenii să descopere plinătatea propriei vocații. 

În Lumen gentium, Conciliul al II-lea din Vatican afirmă vocaţia universală la 
sfințenie ce asigură raportul dintre vocaţia creştină şi vocaţiile specifice. Aces- 
tea din urmă, specifică documentul, sunt complementare pentru viaţa şi misi- 
unea Bisericii. Dei verbum oferă pastoraţiei vocaţionale un conţinut dens, de- 
oarece întreaga revelație este vocaţie şi misiune pentru „vestea mântuirii”. 
Christus Dominus, vorbind despre ministerul episcopului, insistă asupra dato- 
riei acestuia de a promova vocaţiile la preoţie, la viața consacrată şi cele laicale. 
Decretul Presbyterorum ordinis afirmă că preoţii şi episcopii au datoria de a 
ajuta credincioşii să îşi descopere şi să îşi urmeze propria vocaţie. În acest 
sens, o atenţie deosebită trebuie să fie acordată tinerilor. Optatam totius rea- 
minteşte că întreaga comunitate are datoria de a promova vocaţiile la preoţie, 
un rol deosebit avându-l familiile şi parohiile. Perfectae caritatis cere o reînno- 
ire a vieţii călugărești şi îi face conştienţi pe preoți, călugări şi călugăriţe, edu- 
catori, părinţi etc. de datoria pe care o au de a anima viața Bisericii prin inter- 
mediul vocaţiilor la viața călugărească. Decretul despre apostolatul laicilor, 
Apostolicam actuositatem, afirmă că apostolatul laicilor derivă din vocaţia 
creştină. Tinerilor le este reamintit faptul că sunt primii apostoli între cei de 
vârsta lor. Adulții sunt chemaţi să îi ajute pe tineri în drumul lor de creştere şi 
să îi încurajeze să desfăşoare apostolatul lor. Tratând despre activitatea misio- 
nară a Bisericii, Ad gentes afirmă că Biserica este chemată să vestească mântu- 
irea tuturor oamenilor descoperindu-le vocaţia integrală. Vocaţia misionară 
este o vocaţie specială în slujba evanghelizării. Declaraţia despre educaţia creş- 
tină, Gravissimum educationis, afirmă că Biserica se ocupă de întreaga viaţă a 
omului, deci şi de vocaţia sa supranaturală. Fiecare om are dreptul la o educa- 
ţie care să corespundă vocației sale, iar credincioşii trebuie să fie educați să fie 
conştienţi de vocaţia lor. Vocaţia educatorilor este deosebit de importantă, ală- 
turi de aceea a părinților, în misiunea de educare a tinerelor generații’. 

Indicaţiile oferite de documentele Conciliului al II-lea din Vatican au des- 
chis drumul unei largi şi aprofundate reflecții despre pastorația vocaţională. 
Paul al VI-lea, imediat, în anul 1964, a instituit Ziua Mondială de Rugăciune 
pentru Vocaţii, ce a fost mereu însoţită de un mesaj bogat în elemente doctri- 
nale. Un mare ecou a avut afirmaţia „orice viaţă este o vocaţie”, făcută de Papa 
Paul al VI-lea în Enciclica Populorum Progressio: 


În planul lui Dumnezeu, fiecare om este chemat să crească, deoarece orice viață 
este o vocaţie! Încă de la naştere, este dat tuturor, în germene, un ansamblu de 


1 Cf. P. GIANOLA , „Magistero e pastorale delle vocazioni” în Dizionario di Pastorale Voca- 
zionale, Editrice Rogate, Roma 2002, 652-653. 

atitudini şi de calităţi ce trebuie fructificate: deplina lor desfăşurare, rod în acelaşi 
timp al educaţiei primite din partea mediului şi al efortului personal, va permite 
fiecăruia să se orienteze spre destinul pe care i-l propune Creatorul său. Înzestrat 
cu inteligenţă şi libertate, el este responsabil de creşterea sa, ca şi de mântuirea sa. 
Ajutat, şi uneori împiedicat, de cei care îl educă şi îl înconjoară, fiecare rămâne, 
oricare ar fi influenţele care se exercită asupra lui, făuritorul reuşitei sau falimen- 
tului său: doar cu efortul inteligenţei şi voinţei sale, fiecare om poate să crească în 
umanitate, să valoreze mai mult, să fie mai mult?. 


Între timp, Opera Pontificală pentru Vocaţii Ecleziastice a început un amplu 
program de actualizare a precizărilor Conciliului al II-lea din Vatican, organi- 
zat în patru faze: internaţională, naţională, diecezană şi continentală?. 

Reflecţia pe marginea misiunii Bisericii de a-i ajuta pe tineri să cunoască şi 
să-şi asume propria vocaţie s-a intensificat o dată cu Zilele Mondiale ale Tine- 
retului, cu ocazia cărora Papa loan Paul al II-lea şi ulterior Papa Benedict al 
XVI-lea au adresat în fiecare an mesaje bogate în conţinuturi doctrinare, dar 
şi în îndemnuri părintești şi prietenești. 

Al doilea congres continental despre vocaţii s-a desfăşurat în Europa în 
anul 1997. Documentul final, Noi vocaţii pentru o nouă Europă, a cules roadele 
acestui congres cu intenţia de a reuni reflecţia teologică şi practica pastorală, 
pentru a oferi un instrument potrivit celor care lucrează în domeniul pastora- 
tiei vocaţionale. Documentul scoate în evidenţă că tinerii europeni sunt, pe de 
o parte, în căutarea unei identități, iar pe de altă parte, sunt victime ale dezo- 
rientării generale: 


Mulţi tineri nu au nici măcar „gramatica elementară” a existenţei, sunt nomazi: 
circulă fără să se oprească la nivel geografic, afectiv, cultural, religios, ei „încear- 
că”! În mijlocul marii cantități şi diversităţi de informaţii, dar cu sărăcia de forma- 
re, par pierduţi, cu puţine referinţe şi puţini referenți. De aceea, se tem de viitorul 
lor, se tem în faţa angajamentelor definitive şi se întreabă cu privire la ființa lor. 
Dacă, pe de o parte, caută autonomie și independenţă cu orice preţ, pe de altă 
parte, ca refugiu, tind să fie foarte dependenţi de ambientul socio-cultural şi să 
caute satisfacerea imediată a simţurilor: ceea „ce îmi place”, ceea ce „mă face să mă 


DA 


simt bine” într-un univers afectiv construit pe măsură“. 


? PAUL AL VI-LEA, Populorum Progressio (26 martie 1967), n. 15, în EnchVat 2, 1046-1132. 

3 R. SACCO, „Congressi internazionali sulle vocazioni di «speciale» consacrazione’, în Di- 
zionario di Pastorale Vocazionale, Editrice Rogate, Roma 2002, 281-306. 

* OPERA PONTIFICALĂ PENTRU VOCAȚH ECLEZIASTICE, Noi vocații pentru o nouă Europă 
(8 decembrie 1997), în EnchVat 16, 1533-1706. 

Tema raportului dintre pastorația tinerilor şi pastorația vocaţională este 
evidenţiată în Mesajul pentru cea de-a XXX-a Zi Mondială de Rugăciune pen- 
tru Vocaţii. Papa loan Paul al II-lea îndeamnă Biserica să utilizeze limbajul 
tinerilor pentru a vesti evanghelia chemării. În această misiune, datoria pasto- 
raţiei tinerilor este semnificativă: 


Mai ales, este necesar ca pastorația tinerilor să fie în mod explicit vocaţională şi să 
urmărească să trezească în tineri conştiinţa „chemării” divine, pentru ca astfel să 
experimenteze şi să guste frumuseţea dăruirii într-un plan stabil de viață. Fiecare 
creştin, apoi, va dovedi că dorește să colaboreze la promovarea unei culturi pentru 
vocaţii dacă va şti să angajeze propria minte şi propria inimă în a discerne ceea ce 
este bine pentru om: adică dacă va şti să discearnă, cu spirit critic, ambiguitățile 
progresului, pseudovalorile, pericolele lucrurilor artificiale pe care unele civiliza- 
ţii le fac să strălucească în ochii noştri, ispitele materialismului sau ale ideologiilor 
trecătoare”. 


Din documentele prezentate rezultă o serie de idei fundamentale pentru 
pastorația tinerilor, care trebuie să țină cont de aspectul vocației. În primul 
rând, pastorația tinerilor trebuie să privilegieze atenţia faţă de persoana tână- 
rului. Vocaţia este o chemare adresată fiecărei persoane în parte şi pretinde un 
răspuns la fel de personal. Astăzi, mai mult ca oricând, este nevoie ca fiecare 
tânăr să fie considerat în originalitatea sa într-un cadru de dialog încrezător şi 
gratuit. Este important ca tinerii să fie ajutaţi să urmeze un drum de cunoaş- 
tere de sine realistă, care să îi conducă la o acceptare senină a propriei ființe şi 
la un raport încrezător şi armonios cu ceilalți şi cu întreaga realitate. Fiecare 
tânăr trebuie să fie ajutat să descopere sensul existenţei sale şi să îşi asume 
propria viaţă ca fiind un dar şi o chemare pentru a se dărui, pentru a ieşi din 
sine şi a se îndrepta spre altul, recunoscând astfel speranţa care trece dincolo 
de ceea ce se poate experimenta. Dezvoltarea acestor atitudini de bază îl va 
face pe tânăr capabil să îşi asume existența concretă cu libertate, disponibilitate 
şi siguranţă, ca o invitaţie să se angajeze necondiționat să trăiască potrivit che- 
mării lui Dumnezeu. 

Pastoraţia tinerilor trebuie să le ofere tinerilor un drum unitar şi progresiv, 
în care să fie educați să îl urmeze pe Cristos. Într-o cultură care îi instrumen- 
talizează pe tineri şi îi îndeamnă să se mulțumească cu planuri modeste, care 


5 IOAN PAUL AL II-LEA, Mesajul pentru cea de-a XXX-a Zi Mondială de Rugăciune pentru 
Vocaţii, în AAS 84 (1992) 574-577. 

6J, E. Veccaur, Pastorale giovanile e orientamento vocazionale, în Note di Pastorale Giova- 
nile, 36 (2002 ) 4, 8-12. 

sunt cu mult sub posibilitățile lor, este nevoie să se promoveze o „cultură vo- 
caţională” ce are la bază atitudini vocaţionale fundamentale: gratuitatea, dăru- 
irea, descoperirea misterului, recunoştinţa față de darul primit, încrederea în 
sine şi în aproapele etc. Este evident că naşterea şi maturizarea de noi vocaţii 
sunt legate de o astfel de cultură susținută de o cateheză adecvată, ce trebuie să 
se concretizeze într-un itinerar progresiv care să contemple viața ca vocaţie — 
chemarea de a-l urma pe Cristos, chemarea de a face parte din Biserică, dife- 
ritele chemări în Biserică şi propria vocaţie — care cere un răspuns. 


2. Tinerii din perspectiva speranței, ca o resursă, şi nu ca o problemă 


La întrebarea „Cine sunt tinerii?” nu se poate da un răspuns definitiv. De-a 
lungul istoriei au existat atitudini dintre cele mai diferite şi care au persistat. Pe 
tăbliță babiloniană din anul 3000 î.C. s-a găsit scris următorul text: „Tineretul 
de azi este corupt în mod profund, este rău şi încrezut. Nu va putea fi niciodată 
ca tineretul de altădată şi va fi incapabil să păstreze cultura noastră”. Esiod, în 
anul 740 î.C., spunea: „Nu mai am speranţă în viitorul țării noastre dacă tine- 
rii de astăzi vor fi conducătorii de mâine: ei sunt insuportabili, inconştienți, 
inspiră de-a dreptul frică”, În anul 400 î.C., Socrate afirma: „Tinerii noştri iu- 
besc luxul, se comportă urât, îşi bat joc de autoritate, nu au respect față de 
bătrâni. Au devenit tirani, le răspund părinţilor, sunt imposibili”. Aristotel, în 
anul 320 î.C., spunea: „Tineretul are această caracteristică: este plin de dorinţe. 
[...] Volubili în dorinţele lor, pregătiți să se dezguste, tinerii doresc cu o ardoa- 
re extremă şi obosesc la fel de ușor” Se pare că nu există nimic nou sub soare! 
Multe dintre aceste atitudini le întâlnim și astăzi și poate nu sunt departe de 
realitate! 

Nu există tânăr care să nu simtă felul în care adulţii îl privesc şi ce părere 
au, în general, despre tineri. Astfel îşi dă seama că, în funcţie de ambient şi 
interese, sunt multe atitudini față de lumea tinerilor. Acest lucru nu poate să îi 
fie indiferent unui tânăr, deoarece un lucru este să simţi că ceilalți te privesc cu 
încrede şi speranţă şi alt lucru este să constaţi că faci parte dintr-o categorie 
căreia puțin îi mai lipseşte să fie considerată „demonizată”. 

„Cine sunt pentru tine tată, mamă, profesor, soră, preot, politician...” 
Mulţi dintre cei care se ocupă de tineri ar gândi (şi poate nu ar avea curajul să 
răspundă): eşti o problemă, nu eşti coerent, nu se poate avea încredere în tine, 
nu vrei să studiezi, nu ești capabil de sacrificiu, trăieşti cum vrei tu... Nu pu- 
tem însă să ne gândim la tineri fără să fi făcut în prealabil o alegere categorică, 
poate împotriva curentului: aceea de a fi mereu de partea lor! Don Bosco spunea: 

„Este de ajuns să fiți tineri pentru ca eu să vă iubesc”. Papa Ioan Paul al II-lea 
le spunea tinerilor din Kazahstan, duminică, 23 septembrie 2001: „Tu eşti un 
gând al lui Dumnezeu, tu eşti o bătaie a inimii lui Dumnezeu, tu ai o valoare, 
într-un anumit sens, infinită, tu contezi pentru Dumnezeu în individualitatea 


ta irepetabilă”. Papa Benedict al XVI-lea, în mesajul pentru cea de-a XXIII-a 
Zi Mondială a Tineretului din 2008, îşi exprimă marea încredere în tineri: 


Este nevoie de tineri care lasă să ardă în interiorul lor iubirea lui Dumnezeu şi să 
răspundă cu generozitate apelului său urgent... Vă asigur că Duhul lui Cristos vă 
invită astăzi pe voi, tinerii, să fiți purtători ai veştii bune a lui Cristos celor de vâr- 
sta voastră... Voi cunoaşteţi idealurile lor, limbajele lor, dar şi rănile, aşteptările şi, 
totodată, dorința de bine a celor de vârsta voastră. 


Din toate aceste fragmente reiese atitudinea Bisericii faţă de tineri: o atitu- 
dine plină de speranţă, de încredere, dar, în același timp, plină de conștiința 
responsabilității pe care o are în privința educării lor. Tocmai de aceea, Biseri- 
ca încearcă să fie atentă la întrebările, problemele, aspiraţiile tinerilor, la setea 
lor de Dumnezeu şi de valori autentice. Apoi, Biserica nu poate să nu îl propu- 
nă pe Cristos ca model de viaţă, care, dacă este urmat, oferă existenţei sens şi 
împlinire. Însă această aventură a urmării lui Cristos nu poate fi trăită de unul 
singur, ci trebuie să fie împărtăşită cu ceilalți care s-au decis să fie prieteni ai 
lui Cristos, formând astfel marea familie a Bisericii. În această familie nimeni 
nu este în plus, nimeni nu este izolat, nimeni nu este anonim, deoarece fiecare 
este „un gând al lui Dumnezeu”, „o bătaie a inimii lui Dumnezeu. lată cum 
înțelege Biserica să îi educe pe tineri: este atentă la viaţa lor, propune exemplul 
lui Cristos, construieşte comuniunea şi pune în valoare identitatea fiecăruia în 
parte. 

E adevărat că nu tot timpul transpare acest gând al Bisericii față de tineri în 
modul de a gândi al celor care se ocupă de ei, dar acest lucru nu trebuie să fie 
o piedică pentru ca tinerii să se simtă iubiţi şi încurajați să îşi aibă aportul în 
orice domeniu, punând în valoare calităţile lor. 

Guy Gilbert, un preot-educator care a trăit perioada formării sale şi primii 
5 ani de preoţie în Algeria, în timpul războiului, a înţeles că pentru el viața nu 
înseamnă altceva decât să îi ajute pe tineri să trăiască cu adevărat, să le lumi- 
neze orizontul vieţii şi să parieze, cu ei şi cu alți oameni, că pot găsi sensul 
vieţii lor, deoarece cineva şi Cineva are nevoie de ei! Această experiență a mar- 
cat profund viața sa şi l-a pregătit pentru realitatea dură şi dezolantă a perife- 
riei Parisului, unde de peste 30 de ani se ocupă de tinerii cei mai „dezorien- 
taţi”. EI scrie astfel: 

Când îi spun unui tânăr: 

Ai un mare viitor în fața ta, 

acesta îmi răspunde adesea: 

Îți baţi joc de mine! Am 14 ani şi la 10 ani am încetat să mai merg la școală... 

Eu nu mă las bătut: 

Ai un viitor măreț, deoarece ești destul de tânăr ca să poţi repara totul. Dacă devii 
conștient de ceea ce ești, de valoarea ta, şi dacă munceşti serios cu tine însuţi, vei 
putea şterge acești ani de nimic în care nu ai realizat ceva serios. Apoi, chiar dacă mi 
se spune că eşti „negru” ca tăciunele, pentru mine nu este adevărat. 

ÎI privesc cu ochi noi de iubire şi de speranţă: nu există nimic mai puternic decât 
o privire de iubire şi de speranţă. 

Toţi tinerii au nevoie de o astfel de privire. 

Când părinţii, zi după zi, lună după lună, an după an, îi repetă fiului lor: 

Eşti un prostuţ, nu vei realiza nimic în viaţă, 

îl ucid. 

Mereu m-am îndreptat instinctiv către cel mai sărac, cel mai fragil. Cine este pier- 
dut sau se simte pierdut este incapabil să creadă că din el poate să iasă ceva bun. 
Ce superb pariu să îl ajuţi să scoată din profunzimea sa partea cea mai bună! Este 
aventura minunată a vieții mele! 


Este, într-adevăr, o aventură să îi priveşti pe tineri din perspectiva speran- 
tei, ca pe o resursă, şi nu ca pe o problemă! Speranţa este realism! Speranţa nu 
permite să îi privim pe tineri ca fiind „salvatorii” lumii şi să îi dăm la o parte 
pe cei care le-au dat viaţă, pe cei care au mers înaintea lor pe drumul vieţii, cu 
alte cuvinte, „generaţia învechită”. Speranţa însă nu permite nici pesimismul 
celor care îi identifică pe tineri cu simbolul violenţei, al rebeliunii, al refuzului, 
al fărădelegii... ca şi cum ei ar constitui o lume în afara realităţii. 

A-i privi pe tineri din perspectiva speranţei, adică a-i considera cu realism, 
înseamnă a da spaţiu protagonismului lor, a accepta ambivalența comporta- 
mentului lor, a le oferi încredere, dar înseamnă, în acelaşi timp, a accepta limi- 
tele, incoerenţa şi lipsurile dramatice de valori ce marchează existența lor. 
Toate aceste situaţii care îi caracterizează pe tineri nu poate să nu îi surprindă 
pe cei care se ocupă de educarea şi formarea lor. 

Ceea ce îi caracterizează cel mai mult pe tineri este dorința de a se realiza, 
de a-şi construi o viață care să îi mulțumească. Ei se întreabă ce vor să facă din 
viaţa lor, cum văd viitorul, ce poziţie adoptă, cu responsabilitate şi în libertate, 
în acest „derby” al existenţei. În această luptă, de multe ori, ei îşi orientează 
viața doar după o singură dimensiune, cea materialistă sau utilitaristă, cultivând 


7 G. GILBERT, Cris de Jeunes, Editions Salvator, Paris 1999, 234. 

cultul prezentului (carpe diem!), departe de valorile spirituale, pentru a modela 
o viaţă înţeleasă ca siguranță economică şi concentrare egoistă asupra propriei 
persoane. Însă, fie că recunosc sau nu, tinerii nu sunt mulțumiți de o astfel de 
viață, deoarece îşi dau seama că nu pot să fie ca o insuliță, fie ea cât de frumoasă 
şi bogată, în oceanul acestei lumi. Își dau seama că fericirea lor este legată de 
fericirea celor de lângă ei, că viaţa altor persoane depinde de viaţa lor, iar acest 
lucru îi face importanţi şi responsabili! De aceea, trebuie să li se propună un 
drum care îi poate ajuta să descopere adevăratul sens al vieții. 


3. Linii fundamentale pentru o pastoraţie a tinerilor orientată vocaţional 


Pentru ca pastorația tinerilor să fie orientată vocaţional, propunem câteva 
linii fundamentale: valorizarea ambientelor frecventate de tineri, cateheza şi 
orientarea vocaţională şi îndrumarea vocaţională personală. 


Valorizarea ambientelor frecventate de tineri 


Vorbind despre pastorația tinerilor într-o perspectivă vocaţională, trebuie 
să ne întrebăm: unde se poate realiza un astfel de plan? Acest lucru înseamnă 
a identifica situaţii de viaţă, realități structurate şi persoane frecventate de că- 
tre tineri, spaţii instituţionale şi informale... unde se poate intra în contact cu 
tinerii. 

Familia, ca „Biserică domestică”, este chemată să îi orienteze pe tineri şi să 
fie izvor de vocaţii. Datoriile fundamentale ale familiei creştine sunt: formarea 
unei comunități de persoane, slujirea vieţii, participarea la dezvoltarea socie- 
tății şi participarea la viaţa şi misiunea Bisericii. Din păcate, criza pe care o 
resimte familia din România, şi nu numai, face ca aceasta să fie instabilă şi, de 
cele mai multe ori, incapabilă să îi ajute pe tineri să pornească pe drumul vie- 
ţii. Parohia trebuie să fie percepută de tineri nu ca o instituţie, ci ca un loc 
unde se simt primiţi, acceptaţi, ajutaţi, sfătuiți, considerați protagonişti. Paro- 
hia trebuie să fie o comunitate de „chemaţi”, în care fiecare trăieşte propria 
vocaţie şi propria slujire şi se simte responsabil de vocaţia altora. Astfel, paro- 
hia pune bazele pentru un cadru în care tinerii să fie ajutaţi să facă propriile 
alegeri vocaţionale?. Exemplul preoților, călugărilor și călugărițelor şi al soților 


3 IOAN PAUL AL II-LEA, Exortaţia apostolică Familiaris consortio (22 noiembrie 1981), n. 
17, în EnchVat 7, 1522-1810. 

? A. CENCINI, Quale pedagogia vocazionale nella comunită parrocchiale, în Vocazioni, 2 
(2004), 73-78. 

determină în tineri curajul de a răspunde chemării lui Dumnezeu, fiind fasci- 
nați de un model de viață în care se poate concilia fidelitatea față de Dumne- 
zeu şi față de datoriile zilnice. Asociaţiile și mișcările ecleziale sunt dovada fap- 
tului că tinerii doresc să fie împreună, dar, totodată, se distanțează de structu- 
rile sociale oficiale şi standardizate. Ei caută acele grupuri în care să se simtă 
bine şi să fie valorizată experienţa lor de viaţă şi de credinţă. Viaţa de zi cu zi 
este „ambientul” în care tinerii îl pot întâlni pe Dumnezeu şi se pot decide 
pentru el. Tocmai viaţa cotidiană are nevoie să fie iluminată şi transformată 
astfel încât să fie tocmai ocazie de întâlnire cu Dumnezeu, şi nu de îndepărtare 
de el, riscurile fiind numeroase şi sub variate forme. Un aspect care nu trebuie 
să fie neglijat este dat de noile forme de comunicare oferite de internet, unde 
se creează adevărate spaţii de întâlnire şi de comunicare între tineri. 


Cateheza și orientarea vocațională 


Vârsta tinereţii este caracterizată de căutarea propriei identități şi a plinătă- 
ţii vieţii. La vârsta aceasta tânărul încearcă să înțeleagă încotro trebuie să 
meargă şi care este scopul său ultim pentru care trebuie să mobilizeze toate 
energiile sale. Drumul tânărului spre maturitate formează un plan de viață în 
lumina căruia acesta trăieşte fiecare moment al vieții sale pregătind viitorul ce 
îl are în faţă. Planul de viață se poate defini ca fiind o orientare spre viitor, o 
orientare a propriei vieți, un dinamism care îl împinge pe tânăr să se realizeze 
într-o anumită direcție”. 

Tânărul nu poate fi lăsat singur pe acest drum de căutare a propriei identi- 
tăți şi a vocației sale. Comunitatea eclezială este chemată să îi însoțească pe 
tineri dezvoltând un proces global de aprofundare a componentei vocaționale 
a vieţii lor. Cateheza vocaţională trebuie să fie caracterizată de o comunicare 
educativă a credinței, care să determine ulterior răspunsul la chemarea lui 
Dumnezeu. Cateheza este vocaţională în măsura în care vestește evanghelia 
chemării, creează un climat de rugăciune şi de ascultare a cuvântului lui Dum- 
nezeu, tratează aspectele vocației, explică specificitatea fiecărei vocaţii, este oca- 
zie ca cei care au responsabilitatea catehezei să ofere exemplul vieții proprii. 

Cateheza vocaţională trebuie să atingă diferite teme care sunt fundamentale 
pentru a considera viaţa ca fiind o vocaţie: conştiinţa de creatură a lui Dum- 
nezeu, identitatea de interlocutor al Creatorului, aspectul social al persoanei, 


19 G. SovERNIGO, Religione e persona. Psicologia dell'esperienza religiosa, Edizioni Deho- 
niane, Bologna 1990, 270. 

responsabilitatea construirii propriului destin, asumarea propriei misiuni ca 
răspuns la chemarea lui Dumnezeu, valoarea gratuităţii şi capacitatea de dăruire". 

O cateheză vocaţională ce ţine cont de aceste aspecte își asumă misiunea de 
e-vocare: reuşeşte să scoată la lumină adevărul tânărului, îl ajută să îşi pună în 
mod corect problema identității şi a împlinirii vieţii sale; pro-vocare: lansează 
un apel care merge dincolo de aspectele banale ale vieţii, îndeamnă să răspundă 
apelului lui Cristos, singurul care poate da sens deplin vieții omului; con-vocare: 
adresează un apel care ajunge la mintea, inima şi voinţa tânărului, pentru a-i 
descoperi că răspunsul la chemarea lui Cristos presupune angajarea într-o formă 
concretă de slujire”. 

Cateheza vocaţională trebuie să fie susținută de o adecvată orientare voca- 
ţională. Rolul acesteia este a-l ajuta pe tânăr să înceapă drumul de cunoaştere 
de sine, apoi să îl susțină în a face alegeri care dau sens vieţii sale şi îi valori- 
zează persoana (alegeri şcolare, relaționale, afective, morale). A treia misiune 
este aceea de a-l ajuta pe tânăr să împlinească dorinţele şi valorile, astfel încât 
să experimenteze valoarea slujirii şi dăruirii față de aproapele. În final, misiu- 
nea orientării vocaţionale este aceea de a oferi criteriile potrivite pentru o ale- 
gere de viață care să fie un răspuns la chemarea lui Dumnezeu şi o împlinire a 
vieţii”. 


Îndrumarea vocațională personală 


Orice drum spiritual şi vocaţional este rodul convergenţei a numeroşi fac- 
tori strâns legaţi între ei. Există factori legaţi de ambientul în care trăieşte un 
tânăr, aspecte legate de persoana tânărului şi elemente legate de educaţia ofe- 
rită. De acest aspect al educaţiei ţine şi misiunea îndrumătorului spiritual, 
care are un rol necesar şi decisiv. 

Finalitatea procesului de îndrumare spirituală este aceea de a da unitate 
vieţii în jurul unei valori fundamentale care să armonizeze toate aspectele 
existenţei. Unitatea vieții este dată de convergenţa vieții spirituale cu valorile 
tânărului şi exigenţele sale şi cu viaţa cotidiană (familia, relaţiile de prietenie, 
şcoala, munca, timpul liber etc.). Îndrumarea spirituală este o slujire faţă de 

cel care caută să descopere în istoria sa personală planul lui Dumnezeu, sem- 
nele care îl îndreaptă spre o anumită orientare şi mijloacele prin care poate să 
răspundă chemării. Îndrumarea spirituală este, în acelaşi timp, un itinerar spi- 
ritual şi pedagogic: vizează descoperirea acțiunii Duhului Sfânt în viaţa per- 
soanei şi identificarea modalităţilor în care acesta poate să răspundă chemării 
divine. Finalitatea acestui itinerar nu poate să fie decât construirea propriei 
personalităţi avându-l pe Cristos ca referință pentru întreaga viaţă. În felul 
acesta, credinţa devine elementul de unificare a întregii existenţe!“. 


Concluzie 


În încercarea de a scoate în evidență necesitatea unei orientări vocaţionale 
a pastoraţiei tinerilor, am trecut în revistă unele documente ale Magisteriului 
care fac referință la acest aspect. Apoi am insistat asupra faptului că tinerii 
trebuie să fie priviți din perspectiva speranţei, ca o resursă, şi nu ca o proble- 
mă. Ulterior am trasat unele linii fundamentale pentru o pastoraţie a tinerilor 
orientată vocaţional, specificând necesitatea de a valoriza ambientele frecven- 
tate de tineri, de a desfășura o cateheză vocaţională însoţită de o orientare 
adecvată şi de a asigura o îndrumare vocațională. 

În contextul numeroaselor propuneri din diferite perspective ce sunt adre- 
sate tinerilor şi care, de cele mai multe ori, îi dezorientează, persoanele care 
sunt implicate în pastorația tinerilor trebuie să țină cont de aceste aspecte, 
pentru ca slujirea lor să fie cu adevărat în folosul creşterii tinerilor. În modul 
acesta, se evită ca pastorația tinerilor să fie o sumă de activităţi fără o finalitate 
clară şi care pot chiar împiedica creşterea armonioasă a tinerilor. Dacă, dim- 
potrivă, aspectul vocaţional este permanent urmărit, atunci pastorația tineri- 
lor va contribui la creşterea umană şi spirituală a tinerilor şi va oferi elemen- 
tele necesare pentru ca aceștia să îşi asume propria vocaţie şi să îşi găsească 
împlinirea. 


14 E. MASSERONI, „La guida spirituale nel servizio di accompagnamento vocazionale”, în 
GHIzzonI L. (ed.), Direzione spirituale e orientamento vocazionale, Cinisello Balsamo, Paoline 

